ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ


2024-жылдын «03» октябры               № 112                                 Москва шаары

Евразия экономикалык комиссиясынын Коллегиясынын 2024-жылдын 23-апрелиндеги № 41 чечимине өзгөртүүлөрдү киргизүү тууралуу

Евразия экономикалык бирлигинин Бажы кодексинин 398-беренесинин 2-пунктуна ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 
2024-жылдын 23-апрелиндеги № 41 «Бажы иши чөйрөсүндө иш жүргүзгөн жактардын жалпы реестрлерин түзүүнүн жана жүргүзүүнүн жол-жоболору жөнүндө» чечимине тиркемеге ылайык өзгөртүү киргизилсин. 
2. Евразия экономикалык бирлигине мүчө мамлекеттерден Евразия экономикалык бирлигинин расмий сайтына электрондук соода жүргүзүү операторлорунун жалпы реестрин алгачкы жайгаштыруу үчүн ушул Чечим күчүнө кирген датадан тартып 10 жумушчу күндөн кечиктирбестен бажы органдары тарабынан Евразия экономикалык комиссиясына электрондук соода жүргүзүү операторлорунун реестрлеринин берилишин камсыз кылуу суралсын. 
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет, бирок 2023-жылдын 25-декабрында кол коюлган Евразия экономикалык бирлигинин Бажы кодекси жөнүндө 
2017-жылдын 11-апрелиндеги келишимге өзгөртүүлөрдү киргизүү жөнүндө протокол күчүнө кирген күндөн эрте эмес.

ТИРКЕМЕ
Евразия экономикалык комиссиясынын Коллегиясынын 2024-жылдын 
3-октябрындагы № 112 чечимине


Евразия экономикалык комиссиясынын Коллегиясынын 
2024-жылдын 23-апрелиндеги № 41 чечимине киргизилүүчү 
ӨЗГӨРТҮҮЛӨР

1-пункт төмөнкүдөй мазмундагы абзац менен толукталсын:
«Электрондук соода жүргүзүү операторлорунун жалпы реестрин түзүү жана жүргүзүү тартиби».
2. Төмөнкүдүй мазмундагы Электрондук соода жүргүзүү операторлорунун жалпы реестрин түзүү жана жүргүзүү тартиби менен толукталсын: 

«БЕКИТИЛДИ
Евразия экономикалык 
Комиссиясынын Коллегиясынын
2024-жылдын 23-апрелиндеги 
№ 41 чечими менен


Электрондук соода жүргүзүү операторлорунун 
жалпы реестрин түзүү жана жүргүзүү 
ТАРТИБИ

[bookmark: _Hlk183458398]1. Электрондук соода жүргүзүү операторлорунун жалпы реестри (мындан ары – жалпы реестр) электрондук соода жүргүзүү операторлору жөнүндө маалыматтарды камтыган жалпы маалыматтык ресурс болуп саналат, аны түзүү жана жүргүзүү Евразия экономикалык бирлигинин (мындан ары – Бирлик) интеграцияланган маалыматтык тутумунун каражаттарын колдонуу менен Евразия экономикалык комиссиясы (мындан ары – Комиссия) тарабынан Бирликтин мүчө мамлекеттеринин бажы органдарынын (мындан ары тиешелүүлүгүнө жараша – бажы органдары, мүчө мамлекеттер) жана Комиссиянын ортосундагы маалыматтык өз ара аракеттенүүнүн негизинде жүзөгө ашырылат жана Бирликтин расмий сайтына айына 1 жолудан кем эмес жайгаштырылууга тийиш. 
2. Тиркемеге ылайык форма боюнча жалпы реестрди түзүү жана жүргүзүү өзүнө мүчө мамлекеттердин Электрондук соода жүргүзүү операторлорунун реестрлерин алууну, бул реестрлерде камтылган маалыматтарды системалаштырууну жана сактоону, ошондой эле мүчө мамлекеттердин Электрондук соода жүргүзүү операторлорунун алынган реестрлеринин негизинде жалпы реестрди актуалдаштырууну камтыйт.
3. Жалпы реестрди түзүү үчүн мүчө мамлекеттердин Электрондук соода жүргүзүү операторлорунун реестрлерин берүү бажы органдары тарабынан жүзөгө ашырылат. 
4. Бажы органдары Комиссияга мүчө мамлекеттердин Электрондук соода жүргүзүү операторлорунун реестрлерине өзгөртүүлөр киргизилген датадан тартып 5 жумушчу күндөн кечиктирбестен (юридикалык жакты реестрге киргизүү же реестрден чыгаруу, юридикалык жак жөнүндө маалыматтарды өзгөртүү, анын ичинде юридикалык жактын бажы иши чөйрөсүндөгү ишин токтото туруу (кайра баштоо), юридикалык жакты реестрден чыгаруу жөнүндө чечимди жокко чыгаруу) *doc же *.xlsx форматындагы регистрлер тиркелген расмий кат жана Комиссиянын электрондук даректерине: cis@eecommission.org жана info@eecommission.org. жиберилет.
5. Комиссия ушул Тартиптин 4-пунктуна ылайык бажы органдары тарабынан берилген мүчө мамлекеттердин Электрондук соода жүргүзүү операторлорунун реестрлеринин негизинде электрондук соода операторлордун жалпы реестрин актуалдаштырат жана аны Бирликтин расмий сайтына мындай реестрлерди алган датадан тартып 1 жумушчу күндөн кечиктирбестен жайгаштырылышын камсыз кылат. 

___________



ТИРКЕМЕ
Электрондук соода жүргүзүү операторлорунун жалпы реестрин түзүү жана жүргүзүү тартибине

(форма)

Электрондук соода жүргүзүү операторлорунун
ЖАЛПЫ РЕЕСТРИ

	Бажы органы юридикалык жактын реестрге киргизилгендигин ырастоочу документти берген Евразия экономикалык бирлигине мүчө мамлекет
	Реестрдеги каттоо номери же юридикалык жактын реестрге киргизилгендигин тастыктаган документтин номери 
	Юридикалык жактын реестрге киргизилген күнү 
	Электрондук соода жүргүзүү товарларын убактылуу сактоо жана (же) бажы кампасынын бажы жол-жобосуна жайгаштырылган электрондук соода жүргүзүү товарларын сактоо үчүн арналган курулмалар, жайлар (жайлардын бөлүктөрү) жана (же) ачык аянттар (ачык аянттардын бөлүктөрү) жайгашкан бажы органы 
	Электрондук соода жүргүзүү операторунун толук аталышы 
	Электрондук соода жүргүзүү операторунун жайгашкан жери, почта дареги, телефону, Интернет тармагындагы сайты, электрондук дареги 
	Электрондук соода жүргүзүү операторунун салык номери (СКН, ТКН, БИН, СИН (ПИН), ТИН)
	Электрондук соода жүргүзүү товарларын убактылуу сактоо жана (же) бажы кампасынын бажы жол-жобосуна жайгаштырылган электрондук соода жүргүзүү жүргүзүү товарларын сактоо үчүн арналган курулмалардын, жайлардын (жайлардын бөлүктөрүнүн) жана (же) ачык аянтчалардын (ачык аянттардын бөлүктөрүнүн) жайгашкан жери, ошондой эле алардын аянты (м2)
	Электрондук соода жүргүзүү операторунун иш чөйрөсүнүн чектөөлөрү
(жеке жактар сатып алган электрондук соода жүргүзүү товарларына же жеке жактарга сатуу үчүн арналган электрондук соода жүргүзүү товарларына карата бажы операциялары) 

Тиркеме. 7-графада төмөнкүлөр көрсөтүлөт:
Армения Республикасы үчүн - салык төлөөчүнүн каттоо номери (СКН);
Беларусь Республикасы үчүн – төлөөчүнүн каттоо номери (ТКН);
[bookmark: _GoBack]Казакстан Республикасы үчүн – бизнес идентификациялык номери (БИН);
Кыргыз Республикасы үчүн – салык төлөөчүнүн идентификациялык салык номери (СИН) же персоналдык-идентификациялык номери (ПИН);
Россия Федерациясы үчүн – төлөөчүнүн идентификациялык номери (ТИН).».


_____________


